OpenLLM-France/wikimedia huggingface dataset:
# La leyenda patria

La leyenda patria és un poema escrit per l'uruguaià Juan Zorrilla de San Martín el 1879.
Canta la gesta heroica dels Trenta-tres orientals. Es tracta d'una oda a l'estil de les de l'equatorià Olmedo, de 413 versos, que va compondre en una setmana i que el va convertir en el poeta nacional per excel·lència.
Va ser declarada pel seu autor en ocasió de la inauguració del monument a la vila de la Florida. Originalment havia quedat fora del concurs per ésser massa llarga. De totes maneres, Zorrilla va ser autoritzat a declamar-la. Tal va ser la satisfacció del públic amb el poema, que altres poetes premiats com Aurelio Berro i Joaquín de Salterain es van treure les seves medalles i les hi van donar al poeta.
Es va advertir un nou accent que la crítica va definir després com a resultat del geni líric del poeta, però també va reconèixer que en aquesta composició intervenien elements lírics i idiomàtics no usats fins aleshores en les lletres uruguaianes que més tard van aparèixer més definits en l'epopeia de Tabaré.

## Referències

* ↑ Juan Zorrilla per Francisco Arias Solís Arxivat 2016-03-05 a Wayback Machine. (castellà)
* ↑ La Leyenda Patria Arxivat 2009-04-22 a Wayback Machine. (castellà)
* ↑ La patria reclamó su leyenda Arxivat 2009-04-22 a Wayback Machine. (castellà)
* ↑ Pròleg de Raúl Montero Bustamante a “Tabaré” de Juan Zorrilla de San Martín (castellà)

## Enllaços externs

* Text del poema en castellà
# Acadèmia Sèrbia de Ciències i Arts

L'Acadèmia Sèrbia de Ciències i Arts (en serbi: Српска академија наука и уметности / Srpska Akademija Nauka i Umetnosti; САНУ / SANU) és una prominent institució acadèmica de Sèrbia. Des de l'Acadèmia Sèrbia de Ciències i Arts va ser fundada per decret reial (com la «Reial Acadèmia Sèrbia») l'1 de novembre de 1886, ha estat la institució acadèmica important a Sèrbia. D'acorrd amb l'Acta de Fundació de la Reial Acadèmia, el rei Milan I va ser nomenat el primer acadèmic, qui després va poder escollir d'altres membres de l'acadèmia. Els noms dels primers acadèmics van ser anunciats pel rei Milan el 5 d'abril de 1887. En aquest moment, existien quatre seccions a l'acadèmia, que s'anomenaven aleshores «acadèmies especialitzades». La seva direcció ha estat propera al nacionalisme serbi.

## Llista de presidents

| Nom | Període |
| Josif Pančić | 1887–1888 |
| Čedomilj Mijatović | 1888–1889 |
| Dimitrije Nešić | 1892–1895 |
| Milan Đ. Milićević | 1896–1899 |
| Jovan Ristić | 1899 |
| Sima Lozanić | 1899–1900 |
| Jovan Mišković | 1900–1903 |
| Sima Lozanić | 1903–1906 |
| Stojan Novaković | 1906–1915 |
| Jovan Žujović | 1915–1921 |
| Jovan Cvijić | 1921–1927 |
| Slobodan Jovanović | 1928–1931 |
| Bogdan Gavrilović | 1931–1937 |
| Aleksandar Belić | 1937–1960 |
| Ilija Đuričić | 1960–1965 |
| Velibor Gligorić | 1965–1971 |
| Pavle Savić | 1971–1981 |
| Dušan Kanazir | 1981–1994 |
| Aleksandar Despić | 1994–1998 |
| Dejan Medaković | 1998–2003 |
| Nikola Hajdin | 2003–2015 |
| Vladimir S. Kostić | 2015- |

## Vegeu també

* Memoràndum de l'Acadèmia Sèrbia de les Ciències i les Arts

## Referències

* 1 2 Siniša Paunović. Živan Milisavac. Jugoslovenski književni leksikon (en serbocroat). Novi Sad (SAP Vojvodina, SR Serbia): Matica srpska, 1971, p. 500.
* ↑ «History Of The Academy» (en anglès). Acadèmia Sèrbia de Ciències i Arts.

## Enllaços externs

* Web oficial de l'Acadèmia Sèrbia de Ciències i Arts
# Garden Plain

Garden Plain és una població dels Estats Units a l'estat de Kansas. Segons el cens del 2000 tenia 797 habitants.

## Demografia

Segons el cens del 2000, Garden Plain tenia 797 habitants, 286 habitatges, i 201 famílies. La densitat de població era de 569,9 habitants/km².
Dels 286 habitatges en un 39,9% hi vivien nens de menys de 18 anys, en un 60,8% hi vivien parelles casades, en un 7,7% dones solteres, i en un 29,4% no eren unitats familiars. En el 27,3% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,47.
Per edats la població es repartia de la següent manera: un 34,5% tenia menys de 18 anys, un 5,5% entre 18 i 24, un 26,9% entre 25 i 44, un 19,1% de 45 a 60 i un 14,1% 65 anys o més.
L'edat mediana era de 34 anys. Per cada 100 dones de 18 o més anys hi havia 97,7 homes.
La renda mediana per habitatge era de 48.068 $ i la renda mediana per família de 56.375 $. Els homes tenien una renda mediana de 40.750 $ mentre que les dones 25.577 $. La renda per capita de la població era de 22.946 $. Entorn del 2,8% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garden Plain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Garden Plain». American Fact Finder. Oficina del Cens dels Estats Units, 12-01-2010.
# Gardendale (Texas)

Gardendale és una concentració de població designada pel cens dels Estats Units a l'estat de Texas. Segons el cens del 2000 tenia 1.197 habitants.

## Demografia

Segons el cens del 2000, Gardendale tenia 1.197 habitants, 463 habitatges, i 356 famílies. La densitat de població era de 40,5 habitants per km².
Dels 463 habitatges en un 34,1% hi vivien nens de menys de 18 anys, en un 67,6% hi vivien parelles casades, en un 5,6% dones solteres, i en un 22,9% no eren unitats familiars. En el 20,1% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,8% tenia menys de 18 anys, un 8,6% entre 18 i 24, un 28,1% entre 25 i 44, un 26,9% de 45 a 60 i un 11,6% 65 anys o més.
L'edat mediana era de 39 anys. Per cada 100 dones de 18 o més anys hi havia 107,4 homes.
La renda mediana per habitatge era de 50.069 $ i la renda mediana per família de 60.625 $. Els homes tenien una renda mediana de 32.917 $ mentre que les dones 25.758 $. La renda per capita de la població era de 18.592 $. Cap de les famílies i el 3,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gardendale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Gardendale». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Miguel Ángel Espínola Jiménez

Miguel Ángel Espínola Jiménez (Guadix, 5 d'abril de 1974) és un exfutbolista andalús, que ocupava la posició de defensa.

## Trajectòria

Iniciaria la seua carrera al Motril CF l'any 1995. Després passa pel Guadix CF (96/97), Albacete (97/98), Manchego (1998), Almeria (98/99) i Linense (99/00).
L'estiu del 2000 fitxa pel Recreativo de Huelva, amb qui debuta a Segona Divisió. Seria titular amb l'equip andalús, i peça clau en l'ascens a Primera del 2002. Amb el Recreativo hi jugaria 31 partits i marcaria un gol a la màxima categoria la campanya, en la qual el club baixaria a Segona.
La 03/04 la milita a l'Algesires, també de Segona Divisió, i amb qui suma un segon descens, ara a Segona B. Després d'una breu estada al Clyde FC escocès, prosseguiria la seua carrera en equips andalusos de Segona B i Tercera: Granada CF (2005), Linense (05/08), Estepona (08/09) i Los Barrios (09/...).

## Enllaços externs

* Fitxa del jugador
# Miguel Ángel Gamboa

Miguel Ángel Gamboa (21 de juny de 1951) és un exfutbolista xilè.

## Selecció de Xile

Va formar part de l'equip xilè a la Copa del Món de 1982. A Xile destacà a Audax Italiano i Colo Colo i a Mèxic a clubs com Tecos UAG o Club América.

## Referències

* ↑ Mundialistas chilenos
* ↑ Perfil a mediotiempo.com
* ↑ Perfil a national-football-teams
# Monocarril Metropolità de Tama

El Monocarril Metropolità de Tama (多摩都市モノレール, Tama toshi Monorēru), també conegut com a Monocarril de Tama, és una empresa de transport del tercer sector que opera una línia del mateix nom consistent en un sistema de monocarril que circula per diversos municipis del Tòquio Occidental. La seu de la companyia es troba a la ciutat de Tachikawa, Tòquio.
La línia consisteix en un sistema de monocarril de doble via de 16 quilòmetres entre les ciutats de Higashi-Yamato i Tama passant per les de Tachikawa, Hino i Hachiōji en 36 minuts.

## Història

L'empresa es creà el 8 d'abril de 1986 amb una participació majoritària del Govern Metropolità de Tòquio, el qual pretenia crear una xarxa de transport públic al Tòquio Occidental o regió de Tama, un projecte impulsat ja des de l'any 1979. El juny de 1990 s'aprova la construcció de la primera secció de la línia, entre les estacions de Kami-Kitadai i Tachikawa-Kita, que va ser inaugurada l'any 1998. Un any després, el setembre de 1990, s'aprova la construcció del tram de línia entre les estacions de Tachikawa-Kita i Tama-Center, que fou inaugurat el 10 de gener de 2000.

## Línia

| Estació Número | Imatge | Estació | Japonès | Distància (km) | Distància (km) | Enllaç | Situació |
| Estació Número | Imatge | Estació | Japonès | Entre estacions | Total | Enllaç | Situació |
| TT19 | | Kami-Kitadai | 上北台 | 0,0 | 0,0 | | Higashi-Yamato |
| TT18 | | Sakura-Kaidō | 桜街道 | 0,7 | 0,7 | | Higashi-Yamato |
| TT17 | | Tamagawa-Jōsui | 玉川上水 | 0,8 | 1,5 | Seibu-Haijima (SS33) | Higashi-Yamato |
| TT16 | | Sunagawa-Nanaban | 砂川七番 | 1,0 | 2,5 | | Tachikawa |
| TT15 | | Izumi-Taiikukan | 泉体育館 | 0,5 | 3,0 | | Tachikawa |
| TT14 | | Tachihi | 立飛 | 0,6 | 3,6 | | Tachikawa |
| TT13 | | Takamatsu | 高松 | 0,6 | 4,2 | | Tachikawa |
| TT12 | | Tachikawa-Kita | 立川北 | 1,2 | 5,4 | JR East-Chūō·Ōme·Nanbu | Tachikawa |
| TT11 | | Tachikawa-Minami | 立川南 | 0,4 | 5,8 | JR East-Chūō·Ōme·Nanbu | Tachikawa |
| TT10 | | Shibasaki-Taiikukan | 柴崎体育館 | 0,7 | 6,5 | | Tachikawa |
| TT09 | | Kōshū-Kaidō | 甲州街道 | 1,5 | 8,0 | | Hino |
| TT08 | | Manganji | 万願寺 | 1,3 | 9,3 | | Hino |
| TT07 | | Takahatafudō | 高幡不動 | 1,2 | 10,5 | Keiō-Keiō·Dōbutsuen | Hino |
| TT06 | | Hodokubo | 程久保 | 0,8 | 11,3 | | Hino |
| TT05 | | Tama-Dōbutsukōen | 多摩動物公園 | 1,0 | 12,3 | Keiō-Dōbutsuen | Hino |
| TT04 | | Chūō Daigaku-Meisei Daigaku | 中央大学・明星大学 | 1,1 | 13,4 | | Hachiōji |
| TT03 | | Ōtsuka-Teikyō Daigaku | 大塚・帝京大学 | 0,9 | 14,3 | | Hachiōji |
| TT02 | | Matsugaya | 松が谷 | 0,8 | 15,1 | | Hachiōji |
| TT01 | | Tama-Center | 多摩センター | 0,9 | 16,0 | Keiō-Sagamihara Odakyū-Tama | Tama |

## Material rodant

* Exterior sèrie 1000
* Interior sèrie 1000

## Referències

* ↑ «多摩モノレール特集». たましん地域経済研究所, 25-07-2019. [Consulta: 27 juliol 2020].
* 1 2 «多摩都市モノレール延伸検討». 東京都都市整備局. [Consulta: 27 juliol 2020].
* ↑ 鉄道ジャーナル. 鉄道ジャーナル社, 33, 2, 01-02-1999, pàg. 93.
* ↑ «多摩モノレール延伸開業». 交通新聞. 交通新聞社, 12-01-2000, p. 1.
# Monocasi

Un monocasi o cima unípara és un tipus d'inflorescència cimosa que es caracteritza pel fet que l'eix principal no produeix més que una sola ramificació secundària i així successivament. D'aquesta manera, una sola branca floral reprèn el creixement quan l'eix precedent produeix una flor i atura el seu propi creixement.
Segons l'orientació de les ramificacions s'obtenen dos tipus de monocasi:

## Monocasi helicoide

Les ramificacions es produeixen alternativament d'un costat i de l'altre de l'eix, donant a la inflorescència una forma helicoidal; tanmateix sovint els eixos són redreçats i, en conjunt, simulen un raïm. La diferència amb el raïm es troba en què les flors es disposen al costat oposat d'una bràctea que és en realitat la de la flor superior, mentre que en un raïm, les flors són sempre a l'aixella d'una bràctea. En són típics el bòstrix i el flabel o ripidi.

## Monocasi escorpioide

La inflorescència es doblega en forma de cua d'escorpí, atès el fet que les ramificacions successives es produeixen totes del mateix costat de l'eix i totes les bràctees florals es troben dins de la corba amb les flors a la part exterior. El monocasi escorpioide es troba en nombroses espècies de la família boraginàcies i en són típics el cincí i el drepani.

## Bibliografia

   * Font i Quer, Pius; Bolòs, Oriol de. Iniciació a la botànica. 2a. edició. Fontalba, 1979. ISBN 84-85530-08-X.
   * de Bolòs, Oriol [et al.].. Flora manual dels Països Catalans. 2a edició. Barcelona: Pòrtic, 1993. ISBN 84-7306-400-3.
# Fortalesa de São Miguel

La Fortalesa de São Miguel era una fortalesa portuguesa situada al mont de São Paulo, actualment denominat Morro da Fortaleza, a les proximitats del pont de l'illa de Luanda, a la ciutat de Luanda, actualment Angola.

## Història

El fort de São Miguel fou construït en 1576 per Paulo Dias de Novais. Esdevingué el centre administratiu de la colònia en 1627 i fou el major mercat del tràfic d'esclaus a Brasil. Les obres de la fortalesa foren acabades en 1689 sota ldirecció de João de Lencastre. En aquells anys represetnava la forma d'una estrella de quatre punxes, amb un sistema de baluard segons els dissenys italians més actualitzats d'aleshores, sobretot del mestre Benedetto da Ravenna.
Després de l'ocupació holandesa va començar a ser reconstruïda en 1705, sota el governador Lourenço de Almada comte d'Avranches, i les obres les va acabar Francisco de Sousa Coutinho (1764-1772).
El fort va ser durant molts anys un poble autònom protegit per parets gruixudes incrustades amb canons. A l'interior de la fortalesa, les rajoles ceràmiques elaborades expliquen la història d'Angola des dels primers anys, i al pati hi ha grans i imponents estàtues del primer rei de Portugal, el primer europeu que va arribar a Angola, Diogo Cão, el reconegut explorador Vasco da Gama i altres notables.
Fins 1975 la fortalesa servia com a caserna general del comandant en cap de les Forces Armades Portugueses a l'Àfrica Occidental Portuguesa. Actualment acull el Museu de les Forces Armades d'Angola. Entre 1938 i 1958 va acollir el Museu de Angola fins que fou traslladat i reanomenat Museu Nacional d'Història Natural d'Angola.

## Referències

* 1 2 Ensaios sobre a statistica das possessões portuguezas na Africa occidental e oriental; na Asia occidental; na China, e na Oceania, Imprensa nacional, 1844, p. 141
* ↑ «angolaembassy.hu». Angolaembassy.hu. [Consulta: 28 maig 2015].
* ↑ «Journey to Angola : Africa's Land of Diamonds». Africa-ata.org. [Consulta: 28 maig 2015].

## Enllaços externs

* Museu de les Forces Armades Arxivat 2017-12-02 a Wayback Machine.
* Fortress of Luanda
* Forte de São Miguel Arxivat 2006-11-28 a Wayback Machine. Instituto da Habitação e da Reabilitação Urbana
# Gabriel Gaudin

Gabriel Gaudin (Les Épesses, 24 d'agost de 1919 - La Roche-sur-Yon, 28 d'abril de 1999) va ser un ciclista francès que fou professional entre 1942 i 1956.
Durant la seva carrera professional aconseguí 14 victòries, destacant una París-Tours.

## Palmarès

* 1942
** 1r a la Nantes-Les Sables d'Olonne
* 1943
** 1r a la París-Tours
** 1r a la París-Nantes
* 1946
** 1r al Circuit de la Vall del Loira
* 1947
** 1r a la Nantes-Les Sables d'Olonne
* 1948
** Vencedor d'una etapa al Circuit dels 4 Gran Premis
* 1949
** 1r al Gran Premi de Niort
* 1950
** 1r a la La Rochelle-Angouleme
* 1951
** 1r al Circuit de Deux-Sèvres
* 1952
** 1r a la La Rochelle-Angouleme
** Vencedor d'una etapa al Gran Premi de Granville
* 1953
** 1r al Circuit de Vienne
** 1r al Circuit de la Vall del Loira
* 1955
** 1r a Redon

## Enllaços externs

* Palmarès de Gabriel Gaudin Arxivat 2016-03-03 a Wayback Machine.
* Fitxa a www.sitiodeciclismo.net'
# Meckenheim

Meckenheim (alemany: ( escolteu-ho) ; Kölsch) és una ciutat del districte de Rhein-Sieg, a Renània del Nord-Westfàlia, Alemanya. Es troba a uns 15 km al sud-oest de Bonn.

## Persones notables

* Norbert Röttgen (nascut el 1965), polític (CDU)

## Demografia
### Habitantes

* 1969 – 8.053
* 1979 – 15.615
* 1989 – 22.272
* 1998 – 25.430
* 1999 – 25.538
* 2000 – 25.319
* 2001 – 25.440
* 2002 – 25.438
* 2003 – 25.469
* 2004 – 25.700
* 2005 – 26.396
(31 de desembre de 1998)

## Referències

* ↑ Wahlergebnisse in NRW Kommunalwahlen 2020, Land Nordrhein-Westfalen, accessed 29 June 2021.
* ↑ landesdatenbank.nrw.de

## Enllaços externs

* Meckenheim, Stadt. «Startseite» (en alemany). Stadt Meckenheim, 25-04-2022. [Consulta: 7 maig 2022].
# Mecklenburg-Schwerin

«Mecklenburg-Schwerin» té aquests significats:
* Ducat de Mecklenburg-Schwerin, ducat al nord de l'actual Alemanya existent entre 1701 i 1815, governat per la Casa de Mecklenburg
* Estat Lliure de Mecklenburg-Schwerin, estat federat durant la República de Weimar (1918-1933)
* Fußball-Club Mecklenburg Schwerin, club de futbol alemany de la ciutat de Schwerin, Mecklenburg-Pomerània Occidental
* Gran Ducat de Mecklenburg-Schwerin, estat sobirà format el 1804 fins a la seva dissolució el 1918
# Fumagalli (família de músics)

Fumagalli fou una família de músics de l'època del Romanticisme.
* Carlo Fumagalli, (10 de novembre, 1822 a Milà - idem. 1 d'octubre, 1907) va ser un compositor italià, arranjador de música i professor de música.
* Disma Fumagalli, (8 de setembre, 1826 a Inzago a prop de Milà - Milà, 9 de març, 1893) fou un compositor, pianista i professor de música.
* Adolfo Fumagalli, (19 d'octubre, 1828 a Inzago a prop de Milà - Florència, 3 de maig, 1856) va ser un pianista i compositor.
* Luca Fumagalli, (29 de maig, 1837 a Inzago - Milà, 5 de juny, 1908) fou un compositor i pianista.
* Polibio Fumagalli, (26 d'octubre, 1830 a Inzago - Milà, 21 de juny, 1900) fou un compositor, organista i pianista.
# Gaspar Ariño Ortiz

Gaspar Ariño Ortiz (Utiel, 1936) és un advocat i polític valencià, diputat al Congrés dels Diputats en la IV i V legislatures.

## Biografia

És llicenciat en dret per la Universitat de València i doctorat a la de Madrid. És membre del Col·legi d'Advocats de Madrid i del de València, i fundador del Bufete Ariño y Asociados. Ha estat professor agregat de dret administratiu a la Universitat de Madrid el 1972-1978, catedràtic de dret administratiu a les universitats de La Laguna (9178-1980), Barcelona (1981-1982) i Valladolid (1983-1988), i des del 1988 de la Universitat Autònoma de Madrid. Fou elegit diputat pel Partit Popular per la província de València a les eleccions generals espanyoles de 1989, on fou ponent de la Llei del Sòl, i el 1996 fou membre del Consell Consultiu de Privatitzacions.

## Obres

* Las tarifas de los servicios públicos: poder tarifario, poder de tasación y control judicial (1976)
* Estatuto de la empresa pública (1980)
* La reforma de la ley de contratos del Estado (1984)
* El proyecto de ley sobre televisión privada (1987)
* El nuevo servicio público (1997)

## Enllaços externs

* Currículum Arxivat 2010-03-31 a Wayback Machine.
* Obres de Gaspar Ariño a Dialnet
* Notícies sobre Gaspar Ariño Ortiz a El País
* Fitxa del Congrés dels Diputats
# Fuerte del Rey

Fuerte del Rey és un municipi situat en l'Àrea Metropolitana de Jaén (província de Jaén, a tan sols 15 km al nord-oest de la capital, Jaén. Està situat a 432 msnm i posseeix 34,43 km². Té 1.267 habitants (INE, 2006).
# Fuerteventura-Canarias

El Fuerteventura-Canarias va ser un equip ciclista professional espanyol que competí professionalment el 2007. L'equip tenia la categoria d'equip professional continental, per la qual cosa participava en les curses dels Circuits Continentals. Va néixer a partir de l'estructura del Comunitat Valenciana i els seus patrocinadors principals van ser la Conselleria de Turisme del Govern de Canàries i el Cabildo de Fuerteventura.

## Classificacions UCI

L'equip participa en les proves dels circuits continentals, en particular de l'UCI Europa Tour.
UCI Europa Tour
| Temporada | Classificació per equips | Millor ciclista en la classificació individual |
| 2007 | 25è | Manel Lloret (75è) |

## Enllaços externs

* Plantilla a memoire-du-cyclisme.eu
* Plantilla a firstcycling.com Arxivat 2014-12-14 a Wayback Machine.
# Mur (Castell de Mur)

«Mur» té aquests significats:
No existeix actualment un lloc o entitat que correspongui al topònim Mur, en el terme de Castell de Mur.
Mireu si més aviat voleu buscar:
* L'antic municipi de Mur
* El castell de Mur
* La col·legiata i antiga parròquia de Santa Maria de Mur
* El poble de Santa Llúcia de Mur
* El poble de Vilamolat de Mur
Viccionari
# Mur Aràbia Saudita-Iraq

El Muro Aràbia Saudita-Iraq és una barrera de protecció construïda per Aràbia Saudita per evitar infiltracions provinents d'Iraq.

## Història

A l'abril de 2006, mentre l'Iraq estava vivint un alt nivell de violència sectària, Aràbia Saudita va començar a licitar per construir una barrera fronterera en forma d'una tanca al llarg de la frontera en un intent d'evitar que la violència a l'Iraq traspassés a l'Aràbia Saudita.
La tanca proposada tindria aproximadament 900 km al llarg del desert septentrional saudita fronterere amb Iraq. Va formar part d'un paquet més gran de construcció de tanques per assegurar els 6.500 quilòmetres de frontera del Regne de l'Aràbia Saudita. Se suplementaria l'existent barrera de sorra de 7 m d'alçada que corre al llarg de la frontera, davant la qual hi ha un tram de 8 km de terra de ningú que es rastreja regularment de manera que es puguin seguir els intrusos.
Les propostes no es van implementar fins a setembre de 2014, quan va augmentar l'escalada de la guerra de l'Iraq després de l'aixecament de l'Estat Islàmic d'Iraq i el Llevant. L'ocupació de gran part de l'Iraq occidental per l'ISIL li havia proporcionat una frontera terrestre substancial amb l'Aràbia Saudita al sud, i la intenció era que els militants d'ISIL no entressin a l'Aràbia Saudita.
La línia consisteix en una tanca de diverses capes una paret de barrera rasa. La zona fronterera inclou cinc capes de tanques amb 78 torres de control, càmeres de visió nocturna i càmeres de radar, vuit centres de comandament, 10 vehicles de vigilància mòbil, 32 centres de resposta ràpida i tres escamots d'intervenció ràpida.
La barrera es denomina de vegades la Gran Muralla de l'Aràbia Saudita. Les obres estan fets per Airbus, anteriorment EADS.

## Vegeu també

* Zona neutral Iraq-Aràbia Saudita

## Referències

* ↑ «Saudis Plan Long Fence for Iraq Border». The Washington Post, 27-09-2006 [Consulta: 11 agost 2015].
* ↑ «A Line In The Saudi Sand». CBS News, 18-01-2006 [Consulta: 11 agost 2015].
* ↑ «Saudi Arabia Is Building A 600-Mile 'Great Wall' To Shield Itself From ISIS». Business Insider, 14-01-2015 [Consulta: 18 gener 2015].
* ↑ «Saudi Arabia inaugurates northern border security project». janes.com, 11-09-2014 [Consulta: 18 gener 2015].
* ↑ https://www.telegraph.co.uk/news/worldnews/middleeast/saudiarabia/11344116/Revealed-Saudi-Arabias-Great-Wall-to-keep-out-Isil.html
* ↑ «The Great Wall of Saudi Arabia: Kingdom plans to build 600-mile barrier from Jordan to Kuwait in response to the threat of an invasion by ISIS». Daily Mail, 16-01-2015 [Consulta: 18 gener 2015].